Aksel Rykkvin

Aksel Johannes Skramstad Rykkvin (født 11. april 2003) ble kjent som klassisk skolert guttesopran. Etter stemmeskiftet i 2017 har han utviklet seg til å bli baryton, og i mai 2018 hadde han hovedrollen som mesterdetektiven Purriot i den nyskrevne operaen Purriot og den forsvunne bronsehesten av Bjørn F. Rørvik (libretto) og Gisle Kverndokk (musikk) ved Den Norske Opera & Ballett.

Biografi 
Rykkvin har bakgrunn fra barnekoret ved den Norske Opera & Ballett og Oslo Domkirkes Guttekor. Han begynte å ta sangtimer da han var rundt åtte år gammel; hans første sanglærer var stemmepedagog Helene Haarr, og i 2013 ble Marianne Willumsen Lewis hovedlæreren hans. Fra 2019 han begynte å ta sangtimer med Matthew Mark Marriott.

Rykkvin har fått god omtale internasjonalt, både for albumet Aksel! (2016) og for solokonserter. Han ble nominert til årets nykommer under Spellemannprisen 2016 for Arias By Bach, Händel & Mozart.

I januar 2017 ble han kåret til «Årets musiker» under den nasjonale delen av Ungdommens Musikkmesterskap 2016–2017.

Diskografi 
 2016 Aksel! - Arias by Bach, Handel & Mozart

Referanser

Eksterne lenker 
 
 Aksel Rykkvin i Scenewebarkivet
 
  Akesel Rykkvin (Boy Soprano) at Bach Cantatas Website
 Filmklipp som viser innslag med Rykkvin i hans første operarolle etter stemmeskiftet (Besøkt 14. mai 2018)

Norske sangere